Franka Potente

Franka Potente (naixita o 22 de chulio de 1974) ye una actriz alemana. O suyo primer treballo important estió a comedia Nach Fünf im Urwald (1995) conseguindo posteriorment prou buenas criticas en a o thriller d'acción Lola rennt (1998). Potente recibió os premios mas importants d'o cine y a televisión d'Alemanya por as suyas actuacions en Lola rennt y Opernball. Dimpués de meya decada d'actuacions con buenas criticas en diferents cintas alemanas, Potente trucó o ficacio de Hollywood por a suya interpretación d'o papel de Barbara Buckley en Blow (2001) y o papel d'actriz principal en The Bourne Identity (2002) chunto a Matt Damon. Franka ha interpretato papels tanto d'actriz prencipal como segundaria en una gran variedat de cintas, tanto produccions de baixo coste como en grans estudios, actuando en diferents cheneros, dende comedias romanticas u y dramas dica ciencia ficción u thrillers d'acción.

Os primers anyos
A mayor de dos chirmans, Potente naixió de Münster, Agenturheppeler.de. Agentur Heppeler Renania d'o Norte-Westfalia, y creixió amán, en a localidat de Dülmen. Franka Potente www.franka-potente.org Su mai, Hildegard, yera una asistent medica, y su pai, Dieter Potente, un mayestro. Franka Potente Biography (1974-). Filmreference.com O suyo apellito ye italiano ya que su bisagüelo yera un tellador siciliano que emigró a Alemanya en o sieglo XIX. Con a edat de 17 anyos, Franka pasó bels meses d'intercambeyo como estudiant en Humble, Texas, en os Estaus Unius. Ein Star auf der Suche nach immer Neuem. Berliner Morgenpost

Carrera
Dimpués de rematar a escuela segundaria en Alemanya, Potente dentro en a Escuela d'Interpretación d'Otto Falckenberg en Munich. En os siguients anyos fació cuantos treballos d'interpretación difuera d'a escuela y apareixió en a suya primera cinta, Aufbruch, una cinta d'estudiants en l'anyo 1995. Un achent la trigó en un casting ta fer parti d'o reparto de Nach Fünf im Urwald, cinta dirichita por o suyo alavez novio, Hans Christian Schmid. Por ista actuación recibió en 1995 o premio Bavaro a la o Millor Talento Choven. D'atra man remató o suyo zaguer anyo de formación en o Lee Strasberg Theatre Institute en Manhattan.

Potente tornó ta Europa y treballó en muitas cintas alemanas y francesas. Entre atras fació o papel protagonista en a cinta Lola Rennt dimpués de conoixer a o suyo director, Tom Tykwer, en una tabierna. O papel fue escrito ta ella y encara que a cinta yera una producción de baixo coste, se fació prou popular en Europa. Franka Potente a mas cantó en a suya banda sonora. A mas d'en ista actuó en cuantas atras cintas alemanas, incluyindo-ie a cinta de terror Anatomie y o thriller romantico Der Krieger und die Kaiserin tamién dirichito por Tykwer.

O primer treballo en anglés de Franka plegó como editora en a cinta Storytelling en 2001. Chusto dimpués fería un papel segundario en Blow, chunto a Johnny Depp, y o papel d'actriz prencipal en The Bourne Identity, con Matt Damon, con qui tornaría a actuar en a segunda parti d'a cinta, The Bourne Supremacy. En 2006, actuó chunto a Eric Bana en a cinta australiana Romulus, My Father, por a que fue nominata por ta o Premio de l'Australian Film Industry como Millor Actriz Prencipal. Tamién en 2006, escribió y dirichió a cinta Der die Tollkirsche ausgräbt, una de comedia cinta muda.

Dende o 22 de mayo de 2007, Potente apareixió en tres capítols d'a serie The Shield en a canal de televisión FX, a on que fa o papel de Diro Kesakhian, una madrina d'a mafia armenia de Los Angeles. Franka Potente joins The Shield. Colin Mahan. TV.com

En 2009, apareixió en o capítol doble Broken d'a serie de televisión House M.D..

Vida personal
Cuan no ye treballando en atro puesto, Potente reside en Berlín. Ha salito con o director Tom Tykwer y con l'actor americano Elijah Wood. En 2008, se prometió con un empresario americano. Franka dició a o periodico alemán Bild que o suyo nombre yera Dio Jason Kay Hauser y que teneban plans de formar una familia y tener ninos. Franka Potente mit Amerikaner verlobt: „Wir wünschen uns beide Kinder!“ - Star News - Unterhaltung - Leute. Von Iris Rosendahl. Bild.de, 06-08-2008 En setiembre de 2009, manimenos, a parella se deseparó y o compromís se canceló. Franka Potente: Verlobung aufgelöst - SPIEGEL ONLINE - Nachrichten - Panorama. Spiegel.de, 12-10-2009

Filmografía
 Anyo  Cinta  Papel  Atras notas 1995  Nach Fünf im Urwald  Anna  Premio d'o Cine Bavaro - Millor Actriz Choven 1997  Coming In  Nina  Cinta de television 1998  Opernball  Gabrielle Becker Cinta de televisionPremios d'a TV Bavara - Millor Actriz Lola rennt  Lola  Premio Bambi - Millor Actriz Bin ich schön?  Linda    1999  Downhill City  Peggy  Cinta de television 2000  Anatomie  Paula Henning    Der Krieger und die Kaiserin  Simone 'Sissi' Schmidt    2001  Blow  Barbara Buckley    Storytelling  Editor    2002  The Bourne Identity  Marie Helena Kreutz    All I Want  Jane    2003  I Love Your Work  Mia    Blueprint  Iris Sellin/Siri Sellin    Anatomie 2  Paula Henning    2004  The Bourne Supremacy  Marie Helena Kreutz    Creep  Kate    2005  Elementarteilchen  Annabelle    2006  The Shield (televisión) Diro Kesakhian    Der die Tollkirsche ausgräbt    Cinta muda en blanco y negro, escrita y dirichita por Franka Potente 2007  Romulus, My Father  Christine Anna Gaita (naixita Dörr) The Bourne Ultimatum  Marie Helena Kreutz  Nomás en flashbacks 2008  Che  Tamara "Tania" Bunke 2008 Die Brücke  Elfie Bauer  2009  House (television) Lydia  Episodio "Broken" 2010  Psych (television) Nadia  Episodio "One, Maybe Two, Ways Out" 2010  Shanghai Leni  

Discografía
Singles
 "Believe" (1998)
 "Wish (Komm Zu Mir)" (1998)
 "Easy Day" (1999)
 "Fly With Me" (2001)

Libros
 2005: Franka Potente / Max Urlacher, Los Angeles - Berlin. Ein Jahr, Herder 2005, ISBN 3-451-28847-8
 2006: Der die Tollkirsche ausgräbt, Drehbuch zum Film
 2009: Franka Potente / Karsten Schellenberg, Kick Ass - Das alternative Workout, Goldmann 2009, ISBN 3-442-39161-X
 2010: Franka Potente: Zehn: Stories, Piper 2010, ISBN 978-3-492-05423-2

Referencias

Vinclos externos

  Ficha en Internet Movie Database.
  Ficha en Theaterkontakte.de.

Categoría:Naixius de Renania d'o Norte-Westfalia
Categoría:Actrices d'Alemanya
Categoría:1974 (naixencias)